## Naredba o plačanju naknade za troškove ispitivanja i žigosanja predmeta od plemenitih kovina te naknade za slike državnih žigova

### NN 43/1997 (23.4.1997.), Naredba o plačanju naknade za troškove ispitivanja i žigosanja predmeta od plemenitih kovina te naknade za slike državnih žigova

# DRŽAVNI ZAVOD ZA NORMIZACIJU I MJERITELJSTVO

Na temelju članka 24. Zakona o nadzoru predmeta od plemenitih kovina
("Narodne novine", br. 76/93) ravnatelj Državnog zavoda za normizaciju
i mjeriteljstvo donosi

## **NAREDBU**

### **O PLAĆANJU NAKNADE ZA TROŠKOVE ISPITIVANJA I ŽIGOSANJA PREDMETA OD PLEMENITIH KOVINA TE NAKNADE ZA SLIKE DRŽAVNIH ŽIGOVA**

I.

Za troškove ispitivanja i žigosanja predmeta od plemenitih kovina te
troškove za slike državnih žigova proizvođač, uvoznik, vlasnik odnosno
imatelj predmeta od plemenitih kovina (u daljnjem tekstu: stranka) plaća
naknadu propisanu ovom naredbom i Tarifom za ispitivanje i žigosanje predmeta
od plemenitih kovina te za slike državnih žigova (u daljnjem tekstu: Tarifa),
koja čini sastavni dio ove naredbe.

II.

Naknada troškova (u daljnjem tekstu: naknada) iz točke I. ove naredbe
uplaćuje se na žiro račun: 30102-637-5283 Državnog zavoda za normizaciju
i mjeriteljstvo.

III.

Naknada predviđena ovom naredbom i Tarifom umanjuje se za 15% ako se
ispitivanje i žigosanje predmeta od plemenitih kovina obavlja u poslovnim
prostorijama stranke, a ta stranka ispunjava uvjete propisane člankom 18.
stavkom 3. Zakona o nadzoru predmeta od plemenitih kovina ("Narodne novine",
br. 76/93).

IV.

Naknada predviđena ovom naredbom i Tarifom umanjuje se za 30% ako se
ispitivanje i žigosanje predmeta od plemenitih kovina obavlja u poslovnim
prostorijama stranke statističkim postupkom, a stranka ispunjava uvjete
propisane člankom 18. stavkom 3. Zakona o nadzoru predmeta od plemenitih
kovina ("Narodne novine", br. 76/93). Ta stranka dužna je također osigurati
djelatnike za žigosanje ispitanih predmeta od plemenitih kovina.

V.

Ako se ispitivanje i žigosanje predmeta od plemenitih kovina obavlja
u poslovnim prostorijama stranke, a ta stranka ispunjava uvjete propisane
člankom 18. stavkom 3. Zakona o nadzoru predmeta od plemenitih kovina ("Narodne
novine", br. 76/93), stranka je dužna Odsjeku mjeriteljskog nadzora Državnog
zavoda za normizaciju i mjeriteljstvo (u daljnjem tekstu: tijelo Zavoda)
podnijeti pismeni zahtjev koji mora sadržavati:

1. naziv odnosno tvrtku i sjedište podnositelja zahtjeva

2. podatke o broju, vrsti i masi predmeta od plemenitih kovina.

VI.

Ako se ispitivanje i žigosanje predmeta od plemenitih kovina obavlja
u poslovnim prostorijama stranke, a ta stranka nije pripremila predmete
odnosno gradivo i opremu za ispitivanje i žigosanje, pa djelatnik Državnog
zavoda za normizaciju i mjeriteljstvo (u daljnjem tekstu: Zavod) mora čekati,
naknada za vrijeme čekanja plaća se po radnom satu.

VII.

Ako se ispitivanje i žigosanje predmeta od plemenitih kovina obavlja
izvan sjedišta tijela Zavoda, stranka je dužna snositi putne troškove i
dnevnice djelatnika koji obavljaju ispitivanje i žigosanje.

VIII.

Ako je predmet od plemenitih kovina sastavljen od dijelova različitih
plemenitih kovina, naknada se plaća prema ukupnoj masi predmeta kao da
je izrađen od plemenite kovine čija je masa u tom predmetu najviše zastupljena.

IX.

Ako predmet od plemenite kovine ima ugrađen dio od dragog kamenja, bisera
ili dio od drugoga gradiva koje nije kovina, naknada se plaća prema ukupnoj
masi predmeta.

X.

Za sljedeća ispitivanja naknada se plaća po radnom satu:

1. kvantitativne analize slitina od kojih se izrađuju predmeti od plemenitih
kovina kao i kvantitativne analize predmeta od plemenitih kovina,

2. ispitivanja slitina od plemenitih kovina za izradbu zubno-protetičkih
pomagala,

3. ispitivanja opreme koja služi za ispitivanje predmeta od plemenitih
kovina,

4. ispitivanja predmeta od plemenitih kovina koji nemaju ni najniži
stupanj čistoće propisan člankom 6. Zakona o nadzoru predmeta od plemenitih
kovina ("Narodne novine", br. 76/93), odnosno predmeta ili slitina od plemenitih
kovina čiji stupanj čistoće ne odgovara oznaci stupnja čistoće na njima,
kao i ispitivanje predmeta od neplemenitih kovina.

XI.

Radni sat na osnovi kojeg se obračunava naknada iz točke IX. ove naredbe
iznosi 75,00 kn.

XII.

Ova naredba stupa na snagu 1. lipnja 1997. lasa: 011-02/97-03/3

Urbroj: 558-03/1-97-2
Zagreb, 18. travnja 1997.

Ravnatelj:
**dr. Jakša Topić, dipl. ing.,** v. r.

---

### **TARIFA ZA ISPITIVANJE I ŽIGOSANJA PREDMETA OD PLEMENITIH KOVINA TE ZA SLIKE DRŽAVNIH ŽIGOVA**

I. NAKNADA ZA ISPITIVANJE I ŽIGOSANJE PREDMETA
OD ZLATA, SREBRA I PLATINE

![](dodatni/368415.gif)

Naredba, NN 43/1997-604